               AN COIMISIÚN EORPACH
            An Bhruiséil,20.9.2018
            COM(2018) 658 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir le Ciste Dlúthpháirtíochta an Aontais Eorpaigh a fhorscaoileadh chun cúnamh a thabhairt don Laitvia

               MEABHRÁN MÍNIÚCHÁIN

               1.Comhthéacs an togra

               Cumhdaítear leis an gcinneadh seo forscaoileadh Chiste Dlúthpháirtíochta an Aontais Eorpaigh (CDAE) i gcomhréir le Rialachán (CE) Uimh. 2012/2002 ón gComhairle an 11 Samhain 2020
                  1
                (dá ngairtear an ‘Rialachán’ anseo feasta) le haghaidh suim EUR 17 730 519 a chur ar fáil chun cúnamh a thabhairt don Laitvia tar éis na tubaiste ó thuilte le linn 2017. Déanfar an forscaoileadh sin a mhaoiniú ina iomláine trí pháirtúsáid an iarmhéid EUR 47 479 154 de leithreasuithe faoi chomhair gealltanais agus íocaíochtaí a rinneadh, i mbuiséad 2018, chun foráil a dhéanamh d’airleacain. Dá réir sin, ní theastaíonn aon bhuiséad leasaitheach.

               2.Faisnéis agus coinníollacha

               Le linn shamhradh agus fhómhar 2017, buaileadh an Laitvia le báisteach throm a mhair ar feadh tréimhse fhada, rud a d’fhág an ithir sáithithe agus tuilte ar fud na tíre, go háirithe i réigiún Latgale agus sna limistéir máguaird. Dá dheasca sin, loiteadh barra agus rinneadh damáiste go fada fairsing do shruthchúrsaí, don chóras draenála, do shuiteálacha cóireála uisce a bhí nasctha leo siúd, agus freisin don bhonneagar bóithre agus iarnród.

               (1)An 14 Samhain 2017, laistigh de sprioc-am 12 sheachtain ó rinneadh taifead a chéaduair ar an damáiste an 24 Lúnasa 2017, rinne an Laitvia iarratas ar ranníocaíocht ó CDAE. Cuireadh an tiarratas isteach i dtaca le 'mórthubaiste nádúrtha' faoi Airteagal 2(2) den Rialachán. An 27 Aibreán 2018, agus í ag freagairt d’iarraidh ón gCoimisiún, sholáthair an Laitvia an fhaisnéis bhreise a raibh gá léi chun an measúnú ar an gcás sin a chur i gcrích.

               (2)Is de bhunús nádúrtha an tubaiste, agus dá bhrí sin tagann sí faoi raon feidhme CDAE.

               (3)EUR 380,5 milliún meastachán na Laitvia ar chostas an damáiste dhírigh iomláin a rinne na tuilte. Is airde an tsuim sin ná an ‘tairseach do mhórthubaistí’ a leagtar síos chun CDAE is infheidhme maidir leis an Liotuáin in 2017 a fhorscaoileadh, ciste arb é atá ann EUR 145 740 000 (i.e. 0,6% den Ollioncam Náisiúnta arna bhunú ar shonraí 2015). Ós rud é gurb airde an meastachán ar chostas an damáiste dhírigh iomláin ná an tairseach sin, is ‘mórthubaiste nádúrtha’, mar a shainmhínítear é sin sa Rialachán, é an tubaiste. Dá bhrí sin, tá an tiarratas ón Laitvia incháilithe le haghaidh ranníocaíocht ó CDAE.

               (4)Níor iarr an Laitvia go níocfaí airleacan.

               (5)San iarratas ón Laitvia, déantar cur síos mionsonraithe ar an staid mheitéareolaíoch ba thrúig don tubaiste agus ar an éifeacht a bhí aici. An bháisteach agus na tuilte seasta i rith mhí Lúnasa, mhí Mheán Fómhair agus mhí Dheireadh Fómhair in 2017, bhí siad ina gcúis le damáiste mór don talmhaíocht, agus bhí de thoradh orthu gur cailleadh barra agus gur tachtadh na córais draenála talmhaíochta ar fud limistéir mhóra. De bhreis air sin, rinneadh damáiste don bhonneagar poiblí náisiúnta agus áitiúil, go háirithe i dtaca le bonneagair uisce (sruthchúrsaí, córais draenála, suiteálacha hidreolaíocha, cladáin agus bonneagar cosanta eile a ghabhann leo siúd) agus iompair (bóithre móra agus mionbhóithre áitiúla, agus iarnróid). Rinneadh damáiste do 184 bhóthar stáit, agus b’éigean an tiompar ar iarnróid a chur ar fionraí ar feadh seala. An 29 Lúnasa 2017, fógraíodh staid éigeandála. Bhí institiúidí stáit agus rialtais áitiúil, agus fiontair, sa chruth nach raibh siad in ann feidhmiú mar ba cheart. Bhorr an tuile gur ardaigh sí i roinnt scoileanna agus i bhfoirgnimh eile rialtais áitiúil, agus b’éigean iad a dhúnadh. Rinne na tuilte creimeadh ar shruthchúrsaí agus fágadh a ngrinnill faoi bhruar sil-leagain, agus bhain an damáiste sin do 28 000 km de chórais draenála (faoi thalamh), do 4 500 km de dhraenacha oscailte agus de dhíoga, agus do 1 700 sruthchúrsa nó déantús hidreolaíoch. De dheasca an tuile a dhul i suiteálacha cóireála fuíolluisce, truaillíodh an tuisce agus bhí dainséar ann don timpeallacht.

               (6)Ba é EUR 36,2 milliún meastachán na Laitvia ar chostas na noibríochtaí éigeandála agus aisghabhála is incháilithe faoi Airteagal 3(2) den Rialachán, agus chuir sí i láthair é agus é arna mhiondealú de réir chineál na noibríochtaí. Is leis an gcóras draenála poiblí, agus leis an mbonneagar a bhaineann leis, a bhaineann an sciar is mó (beagnach EUR 32 mhilliún) den chostas atá incháilithe le haghaidh cúnaimh, agus is mó i bhfad an sciar sin ná an chuid eile den chostas sin. Ní fhéadfar, áfach, ranníocaíocht ó CDAE a úsáid le haghaidh oibreacha deisiúcháin a rachadh thar an méid is gá chun na sócmhainní sin a chur sa riocht ina rabhadar roimh an tubaiste.

               (7)Dhearbhaigh údaráis na Laitvia nach bhfuil aon árachas ann a chumhdódh an costas incháilithe.

               (8)‘Réigiún lagfhorbartha’ faoi Chistí Struchtúracha agus Infheistíochta na hEorpa (2014-2020) is ea an réigiún a buaileadh. Níor chuir údaráis na Laitvia in iúl don Choimisiún go raibh sé i gceist acu maoiniú a athdháileadh ó chláir Chistí Struchtúracha agus Infheistíochta na hEorpa i dtreo bearta aisghabhála. Tar éis an Laitvia iarratas a thíolacadh don Choimisiún i mí na Samhna 2017, áfach, iarratas lenar iarr sí tacaíocht d’fheirmeoirí, ghlac an Coimisiún Rialachán Cur Chun Feidhme (AE) 2018/108 maidir le beart éigeandála a dhéanamh, is é sin cabhair a thabhairt d’fheirmeoirí de dheasca tuilte agus báisteach throm i gceantair áirithe sa Liotuáin, sa Laitvia, san Eastóin agus san Fhionlainn. Is é EUR 3,5 milliún an tuasmhéid a tugadh don Laitvia.

               (9)Níor ghníomhachtaigh an Laitvia an Sásra Aontais um Chosaint Shibhialta.

               (10)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta maidir le sárú ar siúl faoi láthair.

               2.5Conclúid

               Ar na cúiseanna thuas, tá na tubaistí dá dtagraítear sna hiarratais arna dtíolacadh ag an Laitvia ag teacht leis na coinníollacha a leagtar amach sa Rialachán maidir le CDAE a fhorscaoileadh.

               3.Maoiniú ó leithdháiltí CDAE 2018

               Le Rialachán (AE, EURATOM) Uimh. 1311/2013 ón gComhairle an 2 Nollaig 2013, lena leagtar síos an creat airgeadais ilbhliantúil do na blianta 2014-2020
                  2
                (“Rialachán CAI” anseo feasta), agus go háirithe Airteagal 10 de, féadfar CDAE a fhorscaoileadh, faoi réir uasteorainn bhliantúil EUR 500 000 000 (praghsanna 2011). Le pointe 11 de Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir leis an smacht buiséadach, maidir le comhar in ábhair bhuiséadacha agus maidir le bainistíocht fhónta airgeadais
                  3
                (IIa), leagtar síos na modúlachtaí d’fhorscaoileadh CDAE.

               Ós rud é gurbh í an dlúthpháirtíocht, den chuid is mó, ba bhonn dlisteanachta do bhunú CDAE, tá an Coimisiún den tuairim gur cheart an chabhair a bheith ina cabhair fhorásach. Is éard a thagann de sin, de réir an chleachtais go nuige seo, gur cheart gur mhó agus gur dhlúithe an chabhair a thabharfaí mar fhreagairt ar an gcion sin den damáiste is mó ná an “tairseach mórthubaistí nádúrtha” le haghaidh fhorscaoileadh CDAE (i.e. 0.6 % den ollioncam náisiúnta nó EUR 3 bhilliún i bpraghsanna 2011, cibé acu is ísle), ná an chabhair a thabharfaí mar fhreagairt ar dhamáiste a bheadh ar an tairseach sin nó faoin tairseach sin. Is é an ráta a cuireadh i bhfeidhm roimhe seo chun leithdháiltí a shainiú do mhórthubaistí ná 2,5% den damáiste díreach iomlán, faoin tairseach, agus 6% don chuid den damáiste os cionn na tairsí. I gcás tubaistí réigiúnacha agus tubaistí a gcaitear leo faoin bhforáil maidir le ‘tír chomharsanachta’, is é 2,5% an ráta.

               Ní féidir don ranníocaíocht a bheith níos mó ná costas iomlán measta na noibríochtaí incháilithe. Leagadh amach an mhodheolaíocht chun an chabhair a ríomh i dTuarascáil Bhliantúil 2002-2003 maidir le CDAE, agus ghlac an Chomhairle agus Parlaimint na hEorpa léi.

               Ar bhonn an iarratais ón Laitvia, is mar seo a leanas ríomh na ranníocaíochta airgeadais ó CDAE, agus tá an ríomh sin bunaithe ar an meastachán ar chostas na ndamáistí díreacha iomlána a rinneadh:

                        Na Ballstáit

                        Cáilíocht na tubaiste

                        Damáiste díreach iomlán

                        (milliún EUR)

                        Tairseach i gcás mórthubaistí

                        (milliún EUR)

                        2,5% den damáiste díreach suas go dtí an tairseach

                        (EUR)

                        6% den damáiste díreach os cionn na tairsí

                        (EUR)

                        Suim iomlán na cabhrach atá molta

                        (EUR)

                        Airleacain arna níoc

                        (EUR)

                        AN LAITVIA

                        Mórthubaiste

                        (Airt. 2(2))

                        380,524

                        145,740

                        3 643 500

                        14 087 019

                        17 730 519

                        0

                        IOMLÁN

                        17 730 519

                        0

               I gcomhréir le hAirteagal 10(1) de Rialachán CAI, ba é EUR 421 142 057 méid iomlán na cabhrach a bhí ar fáil le haghaidh fhorscaoileadh CDAE i dtús 2018, óir is é sin suim an leithdháilte atá fágtha le haghaidh 2018, is é sin EUR 280 371 754 (i.e. EUR 574 342 834 lúide EUR 293 971 080 a forscaoileadh cheana in 2017
                  4
               ), móide a raibh fágtha den leithdháileadh le haghaidh 2017, is é sin EUR 140 770 303 nár caitheadh an bhliain sin agus a tugadh anonn go 2018.

               Is í an tsuim a fhéadfar a fhorscaoileadh ag an tráth seo den bhliain 2018 ná EUR 139 397 191. Tá an tsuim sin ag freagairt don tsuim iomlán a bhí ar fáil d’fhorscaoileadh CDAE i dtús 2018 (EUR 421 142 057), lúide an tsuim a coimeádadh, mar atá EUR 143 585 709, chun urraim a thabhairt don oibleagáid atá ann 25% de leithdháileadh bliantúil 2018 a choimeád i leataobh go dtí an 1 Deireadh Fómhair 2018, ar oibleagáid é a sonraíodh in Airteagal 10(1) de Rialachán CAI, lúide EUR 104 166 951 a forscaoileadh don Ghréig, don Spáinn, don Fhrainc agus don Phortaingéil
                  5
                agus lúide EUR 33 992 206 a forscaoileadh don Bhulgáir, don Ghréig, don Liotuáin, agus don Pholainn
                  6
                níos luaithe i mbliana.

                        Tábla achoimre ar mhaoiniú CDAE

                        Méid

                        EUR

                        Leithdháileadh 2017 arna thabhairt ar aghaidh go 2018

                        140 770 303

                        Leithdháileadh 2018

                        574 342 834

                        Leithdháileadh 2018 arna thúsualú in 2017 i gcomhréir le hAirteagal 10(2) de Rialachán CAI

                        -293 971 080

                        ----------------

                        Suim iomlán ar fáil i dtús 2018

                        421 142 057

                        Lúide an tsuim a forscaoileadh cheana in 2018 don Ghréig, don Spáinn, don Fhrainc agus don Phortaingéil

                        -104 166 951

                        Lúide an tsuim a forscaoileadh cheana in 2018 don Bhulgáir, don Ghréig, don Liotuáin agus don Pholainn

                        - 33 992 206

                        Lúide 25% de leithdháileadh 2018 arna choimeád

                        -143 585 709

                        ----------------

                        Suim uasta atá ar fáil faoi láthair (leithdháiltí 2017+2018)

                        139 397 191

                        Méid iomlán na cabhrach a mholtar a fhorscaoileadh don Laitvia

                        - 17 730 519

                        Infhaighteachtaí atá fágtha go dtí an 1 Deireadh Fómhair 2018

                        121 666 672

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir le Ciste Dlúthpháirtíochta an Aontais Eorpaigh a fhorscaoileadh chun cúnamh a thabhairt don Laitvia

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh
                  7
               , agus go háirithe Airteagal 4(3) de,

               Ag féachaint do Chomhaontú Idirinstitiúideach idir Parlaimint na hEorpa, an Chomhairle agus an Coimisiún an 2 Nollaig 2013 maidir le smacht buiséadach, maidir le comhar i dtaca le hábhair bhuiséadacha agus maidir le bainistiú fónta airgeadais
                  8
               , agus go háirithe pointe 11 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é is aidhm le Ciste Dlúthpháirtíochta an Aontais Eorpaigh (‘an Ciste’) ná a chur ar chumas an Aontais freagairt, ar bhealach tapa éifeachtúil solúbtha, ar staideanna éigeandála, chun dlúthpháirtíocht a léiriú le pobail na réigiún nuair a bhuaileann tubaiste nádúrtha iad.

               (2)Ní féidir don Chiste a bheith níos mó ná suim uasta bhliantúil EUR 500 000 000 (praghsanna 2011), de réir mar a leagtar síos in Airteagal 10 de Rialachán (AE, Euratom) Uimh. 1311/2013 ón gComhairle
                  9
               .

               (3)An 14 Samhain 2017, tar éis báisteach throm a mhair ar feadh tréimhse fhada le linn shamhradh agus fhómhar 2017 agus a d’fhág an ithir sáithithe agus ba shiocair le tuilte ina dhiaidh sin, thíolaic an Laitvia iarratas lenar iarr siad an Ciste a fhorscaoileadh.

               (4)Tá an tiarratas ón Laitvia i gcomhréir leis na coinníollacha i dtaca le ranníocaíocht airgeadais a thabhairt ón gCiste, mar a leagtar síos in Airteagal 4 de Rialachán (CE) Uimh. 2012/2002.

               (5)Dá bhrí sin, ba cheart an Ciste a fhorscaoileadh chun ranníocaíocht airgeadais a sholáthar don Laitvia.

               (6)Chun giorrú a oiread agus is féidir ar an am a thógfaidh sé an Ciste a fhorscaoileadh, ba cheart feidhm a bheith ag an gCinneadh seo ó dháta a ghlactha.

               (7)Le Cinneadh 2018/508 an 27 Márta 2018
                  10
               , rinneadh an Ciste a fhorscaoileadh chun suim EUR 50 000 000, agus é sin ina leithreasuithe faoi chomhair gealltanais agus íocaíochtaí, a chur ar fáil chun airleacain a íoc i mbliain airgeadais 2018. Ní dhearnadh na leithreasuithe sin a úsáid ach go feadh méid anteoranta. Dá bhrí sin, tá an deis ar fáil suim iomlán an fhorscaoilte seo a mhaoiniú trí athleithdháileadh a dhéanamh ar na leithreasuithe a forscaoileadh faoi chomhair airleacain a íoc i mbuiséad ginearálta an Aontais le haghaidh bhliain airgeadais 2018.

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais don bhliain airgeadais 2018, bainfear úsáid as Ciste Dlúthpháirtíochta an Aontais Eorpaigh chun méid EUR 17 730 519 a sholáthar don Laitvia, agus é sin ina leithreasuithe faoi chomhair gealltanais agus íocaíochtaí.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

               Beidh feidhm aige ó … [dáta a ghlactha]**.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                     (1)

                        Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh (IO L 311, 14.11.2002, lch. 3), arna leasú le Rialachán (AE) Uimh. 661/2014 ó Pharlaimint na hEorpa agus ón gComhairle an 15 Bealtaine 2014 (IO L 189, 27.6.2014, lch. 143).

                     (2)

                        Rialachán (AE) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).

                     (3)

                        IO C 373, 20.12.2013, lch. 1.

                     (4)

                        Cinneadh (AE) 2017/1599 ó Pharlaimint na hEorpa agus ón gComhairle an 13 Meán Fómhair 2017 maidir le Ciste Dlúthpháirtíochta an Aontais Eorpaigh a fhorscaoileadh chun cúnamh a thabhairt don Iodáil (IO L 245, 23.9.2017), agus Buiséad Leasaitheach Uimh. 4/2017 (IO L 330, 13.12.2017) a ghabhann leis.

                     (5)

                        Cinneadh (AE) 2018/846 ó Pharlaimint na hEorpa agus ón gComhairle an 30 Bealtaine 2018 maidir le Ciste Dlúthpháirtíochta an Aontais Eorpaigh a fhorscaoileadh chun cúnamh a thabhairt don Ghréig, don Spáinn, don Fhrainc agus don Phortaingéil (IO L 144, 8.6.2018, lgh. 3–4), agus Buiséad Leasaitheach Uimh. 4/2018 (IO L 191, 27.7.2018, lgh. 1–22). a ghabhann leis.

                     (6)

                        Cinneadh ó Pharlaimint na hEorpa agus ón gComhairle an 11 Meán Fómhair 2018 maidir le Ciste Dlúthpháirtíochta an Aontais Eorpaigh a fhorscaoileadh chun cúnamh a thabhairt don Bhulgáir, don Ghréig, don Liotuáin agus don Pholainn (IO L XX, XX.XX.XXXX), agus Buiséad Leasaitheach Uimh. 4/2018 (IO L XX, XX.XX.XXXX) a ghabhann leis.

                     (7)

                        IO L 311, 14.11.2002, lch. 3.

                     (8)

                        IO C 373, 20.12.2013, lch. 1.

                     (9)

                        Rialachán ón gComhairle (AE, EURATOM) Uimh. 1311/2013 an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020 (IO L 347, 20.12.2013, lch. 884).

                     (10)

                        IO L 83, 27.3.2018, lch. 13.


               AN COIMISIÚN EORPACH
            An Bhruiséil,4.10.2018
            COM(2018) 667 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCiste Eorpach um Choigeartú don Domhandú a úsáidiarratas ón nGréig – EGF/2018/003 EL/Attica publishing

               MEABHRÁN MÍNIÚCHÁIN

               COMHTHÉACS AN TOGRA

               1.Tá na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú (CED) leagtha síos i Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  1
                (an ‘Rialachán maidir le CED’).

               2.An 22 Bealtaine 2018, chuir an Ghréig isteach an tiarratas EGF/2018/003 EL/Attica publishing, iarratas ar ranníocaíocht airgeadais ó CED, de dheasca iomarcaíochtaí
                  2
                san earnáil eacnamaíoch a aicmítear faoi Rannán NACE 58 Athbhreithniú 2 (‘Gníomhaíochtaí foilsitheoireachta’) sa réigiún leibhéal 2 NUTS seo a leanas: Aττική (Attica) (EL30) na Gréige.

               3.Tar éis dó measúnú a dhéanamh ar an iarratas sin, tháinig an Coimisiún ar an gconclúid, i gcomhréir le forálacha uile an Rialacháin is infheidhme maidir le CED, gur comhlíonadh na coinníollacha maidir le ranníocaíocht airgeadais a dhámhachtain ó CED.

               ACHOIMRE AR AN IARRATAS

                        Iarratas ar CED

                        EGF/2018/003 EL/Attica publishing

                        Ballstát

                        an Ghréig

                        An réigiún/na réigiúin lena mbaineann (Leibhéal 2 NUTS
                           3
                        )

                        Aττική (Attica) (EL30)

                        An dáta a cuireadh an tiarratas isteach

                        22 Bealtaine 2018

                        An dáta a admhaíodh go bhfuarthas an tiarratas

                        22 Bealtaine 2018

                        An dáta a iarradh faisnéis bhreise

                        1 Lúnasa 2018

                        An spriocdháta leis an bhfaisnéis bhreise a sholáthar

                        12 Meán Fómhair 2018

                        An spriocdháta leis an measúnú a chur i gcrích

                        24 Deireadh Fómhair 2018

                        Critéar idirghabhála

                        Airteagal 4(1)(b) den Rialachán maidir le CED

                        An líon fiontar lena mbaineann

                        3

                        An earnáil/na hearnálacha a bhaineann leis an ngníomhaíocht eacnamaíoch

                        (Rannán NACE Athbhreithniú 2)
                           4

                        Rannán 58 (Gníomhaíochtaí foilsitheoireachta)

                        An tréimhse thagartha (naoi mí):

                        29 Bealtaine 2017 – 28 Feabhra 2018

                        An líon iomlán iomarcaíochtaí

                        550

                        An líon iomlán tairbhithe incháilithe

                        550

                        An líon iomlán tairbhithe ar a bhfuiltear ag díriú

                        550

                        An buiséad do sheirbhísí pearsantaithe (EUR)

                        3 697 500

                        An buiséad le haghaidh CED a chur chun feidhme
                           5
                         (EUR)

                        150 000

                        Buiséad iomlán (EUR)

                        3 847 500

                        Ranníocaíocht ó CED (60 %) (EUR)

                        2 308 500

               MEASÚNÚ AR AN IARRATAS

               Nós imeachta

               4.An 22 Bealtaine 2018, chuir an Ghréig an tiarratas EGF/2018/003 EL/Attica publishing isteach, is é sin faoi cheann 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir le CED. Thug an Coimisiún admháil go bhfuarthas an tiarratas ar an dáta céanna agus d’iarr sé tuilleadh eolais ón nGréig faoi cheann dhá sheachtain ón dáta a bhí aistriúchán an iarratais ina sheilbh aige, an 1 Lúnasa 2018. Soláthraíodh an fhaisnéis bhreise sin faoi cheann sé seachtaine ón tráth a iarradh í, an 1 Lúnasa 2018. An spriocdháta 12 sheachtain ón tráth a fuarthas an tiarratas comhlánaithe, tréimhse ar lena linn ba cheart don Choimisiún críoch a chur leis an measúnú ar an gcaoi a bhfuil na coinníollacha maidir le ranníocaíocht airgeadais a sholáthar á gcomhlíonadh leis an iarratas, rachaidh sé in éag an 24 Deireadh Fómhair 2018.

               Incháilitheacht an iarratais

               Critéir idirghabhála

               5.Chuir an Ghréig an tiarratas isteach faoi na critéir idirghabhála a leagtar amach in Airteagal 4(1)(b) den Rialachán maidir le CED, lena néilítear 500 oibrí iomarcach ar a laghad a chuirfear ar iomarcaíocht le linn tréimhse thagartha naoi mí i bhfiontair atá ag oibriú san earnáil eacnamaíoch chéanna arna sainiú ag Rannán NACE Athbhreithniú 2 agus iad lonnaithe i réigiún amháin nó dhá réigiún arna sainiú ag NUTS leibhéal 2 i mBallstát. Bhí 550 iomarcaíocht san earnáil eacnamaíoch a aicmítear faoi Rannán NACE 58 Athbhreithniú 2 (‘Gníomhaíochtaí foilsitheoireachta’) sa réigiún leibhéal 2 NUTS seo a leanas: Aττική (Attica) (EL30)

               6.Maireann an tréimhse thagartha naoi mí don iarratas ón 29 Bealtaine 2017 go dtí an 28 Feabhra 2018.

               Na fiontair agus na tairbhithe lena mbaineann

               7.Na fiontair agus an líon daoine a dífhostaíodh le linn na tréimhse tagartha

                        Fiontair

                        An líon daoine a dífhostaíodh le linn na tréimhse tagartha

                        Lambrakis Press SA (DOL)

                        324

                        Ethnos Publications SA

                        185

                        Pegasus Magazines Publications

                        41

                        Líon iomlán na bhfiontar: 3

                        Líon iomlán daoine a dífhostaíodh:

                        550

               Iomarcaíochtaí agus deireadh le gníomhaíocht a ríomh

               8.Rinneadh na hoibrithe ar fad a cuireadh ar iomarcaíocht le linn na tréimhse tagartha a ríomh ó dháta fhógra aonair an fhostóra lenar léiríodh go raibh an toibrí le leagan as nó go raibh conradh fostaíochta an oibrí le foirceannadh.

               Tairbhithe incháilithe

               9.Is é 550 duine an líon iomlán tairbhithe incháilithe.

               Nasc idir na hiomarcaíochtaí agus an ghéarchéim dhomhanda airgeadais agus eacnamaíoch ar a dtugtar aghaidh i Rialachán (AE) Uimh. 546/2009

               10.Chun an nasc a shuí idir na hiomarcaíochtaí a bhí ann de dheasca na géarchéime domhanda airgeadais agus eacnamaíoch agus ar tugadh aghaidh orthu i Rialachán (CE) Uimh. 546/2009, d’áitigh an Ghréig gur tháinig laghdú 25 % ar fhíor-OTI na Gréige per capita sa tréimhse 2008-2016, (ó EUR 22 600 go EUR 17 000) agus gur tháinig méadú beagnach 16 faoin gcéad (ó 7.8 % go 23.6 %).

               OTI per capita arna leagan amach in Euro
                  (2005-2016, praghsanna seasta 2010)

                        EU28

                        an Ghréig

               Foinse INE GSEE
                  6
               , bunaithe ar shonraí AMECO
                  7
                .

               Ráta iomlán dífhostaíochta (%) − Céatadán den daonra gníomhach−

                        EU28

                        an Ghréig

               Foinse: Eurostat
                  8

               11.Ina theannta sin, chun dul i ngleic le haisíocaíochtaí fiachais sheachraigh, tá bearta á ndéanamh ag rialtas na Gréige, nach bhfuil aon ráchairt orthu, ó bhí 2008 ann amhail rátaí cánacha a ardú, caiteachas poiblí a chuíchóiriú agus tuarastail fostaithe poiblí a laghdú. Tá laghdú tagtha ar thuarastail san earnáil phríobháideach freisin chun féachaint le hiomaíochas Gheilleagar na Gréige a mhéadú.

               12.Le linn na tréimhse Eanáir 2008-Eanáir 2018, tháinig méadú ar an bpá íosta sna Ballstáit ar fad. Is sa Ghréig amháin a bhí laghdú 14 % sa phá íosta náisiúnta le sonrú.

               Pá íosta
                  (Eanáir 2008 agus Eanáir 2018)

                        Pá íosta (EUR in aghaidh na míosa)

                        Meánráta bliantúil an athraithe (%)

                        an Bhulgáir

                        an Liotuáin

                        an Rómáin

                        an Laitvia

                        an Ungáir

                        an Chróit (*)

                        Poblacht na Seice

                        an tSlóvaic

                        an Eastóin

                        an Pholainn

                        an Phortaingéil

                        an Ghréig

                        Málta

                        an tSlóivéin

                        an Spáinn

                        an Ríocht Aontaithe

                        an Ghearmáin (*)

                        an Fhrainc

                        an Bheilg

                        an Ísiltír

                        Éire

                        Lucsamburg

                        Grúpa 1

                        Grúpa 2

                        Grúpa 3

                        Pá íosta, Eanáir 2008 (scála ar chlé)

                        Pá íosta, Eanáir 2018 (scála ar dheis)

                        Meánrata bliantúil an athraithe, Eanáir 2008 go dtí Eanáir 2018 (scála ar dheis)

                        Nóta: An Danmhairg, an Iodáil, an Chipir, an Fhionlainn agus an tSualainn: Gan pá íosta náisiúnta

                        (1) Iúil 2008 in ionad Eanáir 2008

                        (2) Eanáir 2008 agus níl an meánráta bliantúil ar fáil

                        Foinse: Eurostat (cód sonraí ar líne earn_mw_cur)

               13.De réir na dtorthaí ón suirbhé ar an lucht saothair sa dara ráithe 2016, tháinig méadú tuairim is 26 % ar chéatadán na noibrithe/na bhfostaithe a raibh a nioncam faoi bhun EUR 700 (ó 13.1 % go 38.8 %), le linn na tréimhse 2009-2016; agus san am céanna, tháinig laghdú ar líon na noibrithe/na bhfostaithe a thuilleann breis agus EUR 700 i ngach réimse tuarastail
                  9
               .

               Éabhlóid na dtuarastal san earnáil phríobháideach sa Ghréig
                  (2009-2016)

               (*) Gan fhios nó gan fhreagra

               Foinse INE/GSEE, bunaithe ar ELSTAT, Suirbhé ar an Lucht Saothair (Ráithe 2 2009 agus Ráithe 2 2016)
                  10

               14.Mar gheall ar mhéadú a bheith ag teacht ar dhífhostaíocht agus laghdú ag teacht ar thuarastail, tá laghdú ar ioncam teaghlaigh sa Ghréig ó bhí tús na géarchéime eacnamaíche agus airgeadais ann in 2008. Is é éifeacht an laghdaithe sin go raibh laghdú ar an tomhaltas láithreach bonn. Tháinig laghdú ar bhonn leanúnach ar thomhaltas teaghlaigh sa Ghréig le linn na tréimhse 2008-2013, agus tá sé leamh ó shin. Ghearr teaghlaigh siar ar gach caiteachas neamhriachtanach agus ar roinnt den chaiteachas riachtanach fiú.

               Ioncam Teaghlaigh agus Tomhaltas arna leagan amach in Euro
                  (An Ghréig, an ceathrú ráithe 2008 – an dara ráithe 2016, praghsanna seasta 2010)

                        Ioncam atá ar fáil

                        Tomhaltas

               Foinse INE GSEE
                  11
               , bunaithe ar shonraí Eurostat

               15.An díolachán preasa, idir phreas laethúil agus thréimhsiúil, thit sé le haill sa Ghréig le linn na tréimhse 2011-2017. Thit díolacháin nuachtán ó 144 milliún cóip in 2011 go dtí 57 milliún in 2017 agus thit díolacháin irisí ó 60 milliún cóip go dtí 23 milliún. Iarmhairt den ghéarchéim eacnamaíoch agus airgeadais is ea an laghdú leanúnach sin a ndéanann a héifeachtaí difear do gheilleagar na Gréige go fóill (ioncam teaghlaigh laghdaithe, dífhostaíocht ard, etc.) mar aon le héabhlóid dhigiteach thapa, rud atá ag athrú na hearnála foilsitheoireachta ó bhun.

               Díolacháin phreasa, idir laethúil agus thréimhsiúil, 2012-2017
                  % ó bhliain go bliain

                        2012

                        2013

                        2014

                        2015

                        2016

                        2017

                        An preas laethúil
                           (nuachtáin)

                        -18,9

                        -10,5

                        -8,9

                        -10,7

                        -15,9

                        -19,6

                        An preas tréimhsiúil
                           (Irisí)

                        -22

                        -15,0

                        -7,3

                        -19,8

                        -9,0

                        -15,4

               Foinse: IBHS bunaithe ar shuirbhé ELSTADT ar an bpreas laethúil agus tréimhsiúil 2017
                  12

               16.An tiarratas atá ann faoi láthair, is iarratas leantach é ar iarratas EGF/2014/018 GR Attica publishing. Na cásanna a rinneadh ina leith ag an am, tá siad bailí fós.

               17.Go dtí seo, is le hearnáil na gníomhaíochta foilsitheoireachta a bhain trí cinn d’iarratais CED, agus iad ar fad bunaithe ar an ngéarchéim dhomhanda airgeadais agus eacnamaíochta
                  13
               .

               Eachtraí as ar tháinig na hiomarcaíochtaí agus an deireadh le gníomhaíocht

               18.Na heachtraí ba bhunchúis leis na hiomarcaíochtaí sin, is iad na ciorruithe móra sa chaiteachas ar fhógraíocht ó na fógróirí móra iad, amhail táirgeoirí carranna agus bainc, agus an laghdú i ndíolacháin phreasa, idir phreas laethúil agus phreas tréimhsiúil; agus ba é an cor chun donais eacnamaíoch a chuir tús leis an dá rud sin. Tá baint ag an laghdú i ndíolacháin freisin le lucht léitheoireachta a bheith ag aistriú ón bpreas clóite go dtí an preas leictreonach de bharr teacht furasta a bheith acu ar an inneachar agus sin láithreach bonn, ach lena chois sin, as siocair go bhfuil an leagan digiteach de nuachtáin ar fáil saor in aisce den chuid is mó (d’aontaigh 64 % de fhreagróirí an tsuirbhé ar ‘thionchar na meán leictreonach ar athrú meon léitheoirí’ nach roghnaíonn siad eolas clóite a thuilleadh mar ba ghnách leo a dhéanamh mar gheall ar an gcostas
                  14
               ).

               19.Bhí fadhbanna tromchúiseacha roimh chuideachtaí foilsitheoireachta i dtéarmaí inmharthanachta, de réir mar a chuaigh a láimhdeachas in olcas le linn na tréimhse géarchéime. I gcaitheamh na mblianta 2005-2014, thit láimhdeachas na hearnála foilsitheoireachta 56.4 %. I rith na dtrí bliana a chuaigh tharainn, tháinig laghdú breise 14.3 % ar an láimhdeachas in 2015, 8.3 % in 2016, agus 19.5 % in 2017, rud a léiríonn an titim in ioncam ó fhógraíocht agus in ioncam ó dhíolacháin. Na deacrachtaí chun teacht ar iasachtaí agus an ganntanas a bhí ann ó thaobh sreabhadh airgid de, mar iarmhairt ar ghéarchéim gheilleagair na Gréige, chuir siad le deacrachtaí na bhfiontar san earnáil foilsitheoireachta, rud a d’fhág gur cuireadh gníomhaíochtaí ar fionraí, gur cuireadh na fiontair ar ceant agus go raibh iomarcaíochtaí ann.

               An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta agus ar an bhfostaíocht

               20.Is in Attica a tharla na hiomarcaíochtaí ar fad. An tionchar a bhfuiltear ag dréim leis sa chríoch sin, tá sé ceangailte de na deacrachtaí a bhaineann le daoine a chur ag obair in áiteanna eile i ngeall ar chomh tearc agus atá na poist agus chomh líonmhar agus atá na cuardaitheoirí poist, go háirithe cuardaitheoirí fadtéarmacha.

               21.Cé go bhfuil laghdú ag teacht ar ráta dífhostaíochta na Gréige ó 2014 i leith, tráth a bhain sé an buaicleibhéal is airde riamh amach (27.2 %); I mí Eanáir 2018 bhí an dífhostaíocht os cionn 20 % fós
                  15
                agus díthostaíocht fhadtéarmach (>12 mí) a bhí i 55.2 % den dífhostaíocht iomlán
                  16
               .

               22.Tá 34.7 % de dhífhostaíocht iomlán na Gréige le fail in Attica agus 36 % den dífhostaíocht fhadtéarmach ann freisin. Ina theannta sin, 57.4 % de na cuardaitheoirí poist ar fad sa réigiún sin, is cuardaitheoirí poist fadtéarmacha iad (líon atá dhá phointe céatadáin níos airde ná an meán náisiúnta)
                  17
               .

               Na tairbhithe ar a bhfuiltear ag díriú agus na bearta atá beartaithe

               Na tairbhithe ar a bhfuiltear ag díriú

               23.Táthar ag súil go nglacfaidh na 550 oibrí dífhostaithe ar fad páirt sna bearta. Is mar seo a leanas atá an miondealú a rinneadh ar na hoibrithe sin de réir gnéis, saoránachta agus aoisghrúpa:

                        Catagóir

                        Líon
                           tairbhithe ar a bhfuiltear ag díriú

                        Gnéas:

                        Fir:

                        320

                        (58.18 %)

                        Mná:

                        230

                        (41.82 %)

                        Saoránacht:

                        saoránaigh de chuid an Aontais Eorpaigh:

                        549

                        (99.82 %)

                        daoine nach saoránaigh de chuid an Aontais Eorpaigh iad:

                        1

                        (0.18 %)

                        Aoisghrúpa:

                        15-24 bliana:

                        3

                        (0.55 %)

                        25-29 bliana:

                        6

                        (1.09 %)

                        30-54 bliana:

                        460

                        (83.63 %)

                        55-64 bliana:

                        80

                        (14.55 %)

                        os cionn 64 bliana:

                        1

                        (0.18 %)

               Incháilitheacht na ngníomhaíochtaí atá beartaithe

               24.Tá na gníomhaíochtaí seo a leanas i gceist leis na seirbhísí pearsantaithe a sholáthrófar d’oibrithe iomarcacha:

               –Gairmthreoir: Déanfar an beart breise seo a thairiscint do gach rannpháirtí, beart ina mbeidh seisiúin aonair ann (seachas an seisiún faisnéise ginearálta, ar seisiún comhchoiteann é) lena gcumhdófar na céimeanna seo a leanas:

               1. Faisnéis ghinearálta. Cuirfear an beart seo faoi bhráid na noibrithe ar fad agus tabharfaidh sé faisnéis bhunúsach maidir leis an dtionscadal agus maidir lena nionchais infhostaitheachta amach rompu mar rannpháirtithe.

               2. Líon iontrála agus clárúchán. Áirítear air sin faisnéis maidir leis na seirbhísí atá ar fáil agus na cláir oiliúna agus maidir le scileanna agus riachtanais oiliúna.

               3. Páipéar pearsanta agus gairme. Is é is aidhm leis seo cuidiú le hoibrithe na láidreachtaí agus na laigí atá acu a shainaithint chomh maith leis na deiseanna atá gar dá gcuid suimeanna féin, agus chun plean gairm ré réadúil a bhunú. Tar éis na measúnuithe sin, cuirfear páipéar pearsanta agus gairme i dtoll a chéile, ina leagfar amach tionscadal aonair agus plean gníomhaíochta.

               4. Tacaíocht cuardaithe poist agus gairmthreoir. Áirítear air sin: (1) oiliúint i saincheisteanna cothrománacha amhail scileanna sóisialta a fhorbairt, dul i ngleic le timpeallachtaí nua agus cinnteoireacht; (2) cúnamh cuardaithe poist lena náirítear faisnéis maidir leis na poist atá ar fáil, taighde gníomhach faoi na deiseanna fostaíochta áitiúla agus réigiúnacha, teicnící cuardaithe poist, agus oiliúint maidir le CVanna agus litreacha cumhdaigh a dhréachtú agus conas agallamh le haghaidh poist a ullmhú; (3) gairmthreoir. Cuirfidh na comhairleoirí gairmthreoir ar fáil do na hoibrithe dífhostaithe agus stiúrfaidh siad i dtreo tairiscintí post sonracha iad.

               5. Treoir i dtreo na fostaíochta. Déanfaidh na comhairleoirí na hoibrithe a thionlacan freisin le linn chur chun feidhme a gcuid conairí oiliúna agus a gcuid pleananna aonair le haghaidh a nath-imeascadh san fhostaíocht. Na rannpháirtithe a bhfuil suim acu gnó a bhunú, gheobhaidh siad tacaíocht agus comhairle ghinearálta i dtreo na fiontraíochta i gcreat na céime sin.

               6. Faireachán. Déanann sin foráil maidir le hobair leantach leis na hoibrithe le linn na sé mhí tar éis dheireadh chur chun feidhme na mbeart. Déanfar an ghníomhaíocht sin ar chostais an Bhallstáit.

               –Oiliúint, athoiliúint agus gairmoiliúint. Cúrsaí gairmoiliúna a chur ar fáil atá sa bheart seo a fhreagraíonn do riachtanais shainaitheanta sa mhargadh saothair agus i réimsí agus in earnálacha a bhfuil ionchais mhaithe forbartha ag gabháil leo. Riarfaidh an oiliúint ar fad ar riachtanais na noibrithe, mar a sainaithníodh le linn na gairmhtreorach. Cuirfear dhá chineál oiliúna ar fáil: cláir gairmoiliúna (300 uair an ceann) chomh maith le cúrsaí speisialaithe arb iad deimhniúchán nó ceadúnais agus cláir oideachais an sprioc atá leo. An tairiscint chun oiliúint phleanáilte a thabhairt, is léiriú é ar oiliúint a bhfuil níos mó ráchairte uirthi i measc na noibrithe i gcás Attica I
                  18
               , amhail riarachán gnó; ríomhthráchtáil; díolacháin, margaíocht agus na meáin shóisialta; scileanna bunúsacha agus ardscileanna TF; dearadh gréasáin; agus lóistíocht; Mar sin féin, déanfaidh an tairiscint oiliúna dheiridh toradh na gairmthreorach a chomhtháthú.

               –Ranníocaíocht do ghnólachtaí nuathionscanta. Na hoibrithe a bhunaíonn a ngnólachtaí féin, gheobhaidh siad suas le EUR 15 000, mar ranníocaíocht chun costais a mbunaithe a chumhdach. Sa Ghréig, tá teacht ar chistiú ar cheann de na deacrachtaí is mó nár mhór d’fhiontraithe tabhairt fúthu agus iad ag tionscnamh gnó. Diúltaíonn na bainc tromlach na niarratas ar iasachtaí de bharr easpa airgid thirim. Is é is aidhm leis an mbeart seo fiontraíocht a chur chun cinn tríd an tacaíocht airgeadais seo.

               –Liúntas cuardaithe poist agus liúntas oiliúna. Chun na costais a thabhaítear a chumhdach nuair a bhíonn siad rannpháirteach sna gníomhaíochtaí gairmthreorach, gheobhaidh na tairbhithe EUR 40 in aghaidh gach lá rannpháirtíochta. Le linn oiliúna is é EUR 3.33 in aghaidh na huaire an liúntas a bheidh ann.

               –Dreasachtaí fruilithe. Téann an íocaíocht sin chun sochair do na hoibrithe dífhostaithe trína nathfhostú a éascú i bhfiontar eile. Gheobhaidh an fiontar fruilithe EUR 650 in aghaidh na míosa go ceann sé mhí ar a mhéad, ar choinníoll go gcoinneofar an toibrí sa phost a luaithe a thiocfaidh deireadh leis an dreasacht, go ceann sé mhí bhreise ar a laghad.

               25.Is ionann na gníomhaíochtaí atá beartaithe, a bhfuil tuairisc orthu anseo, agus bearta gníomhacha maidir leis an margadh saothair laistigh de na gníomhaíochtaí incháilithe a leagtar amach in Airteagal 7 den Rialachán maidir le CED. Ní chuirfear na gníomhaíochtaí sin in ionad bearta éighníomhacha cosanta sóisialta.

               26.Sholáthair an Ghréig an fhaisnéis a theastaíonn maidir le gníomhaíochtaí atá éigeantach don fhiontar lena mbaineann de bhua an dlí náisiúnta nó de bhun comhaontuithe comhchoiteanna. Dheimhnigh sí nach dtiocfadh ranníocaíocht airgeadais ó CED in ionad na ngníomhaíochtaí sin.

               Buiséad measta

               27.Is é EUR 3 847 500 na costais mheasta iomlána, a chuimsíonn caiteachas EUR 3 697 500 ar sheirbhísí pearsantaithe agus caiteachas EUR 150 000 ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe.

               28.Is é EUR 2 308 500 (60 % de na costais iomlána) an ranníocaíocht airgeadais iomlán a iarradh ó CED.

                        Gníomhaíochtaí

                        An líon measta rannpháirtithe

                        An costas measta in aghaidh an rannpháirtí
                        (EUR)

                        Costais mheasta iomlána

                        (EUR)
                           19

                        Seirbhísí pearsantaithe (Gníomhaíochtaí faoi Airteagal 7(1)(a) agus (c) den Rialachán maidir le CED)

                        Gairmthreoir
                           (Επαγγελματική συμβουλευτική)

                        550

                        1 250

                        687 500

                        Oiliúint, athoiliúint agus gairmoiliúint
                           (Επαγγελματική Κατάρτιση, Εξειδικευμένη κατάρτιση)

                        550

                        1 573

                        865 000

                        Ranníocaíocht do ghnólachtaí nuathionscanta
                           (Συνεισφορά για σύσταση επιχείρησης)

                        60

                        15 000

                        900 000

                        Fo-iomlán (a):

                        An céatadán den phacáiste de sheirbhísí pearsantaithe

                        –

                        2 452 500

                        (66.33 %)

                        Liúntais agus dreasachtaí (Gníomhaíochtaí faoi Airteagal 7(1)(b) den Rialachán maidir le CED)

                        Liúntas cuardaigh poist

                        550

                        1 000

                        550 000

                        Liúntas oiliúna

                        500

                        1 000

                        500 000

                        Dreasachtaí fruilithe
                           (Επιδότηση θέσεων εργασίας)

                        50

                        3 900

                        195 000

                        Fo-iomlán (b):

                        An céatadán den phacáiste de sheirbhísí pearsantaithe:

                        –

                        1 245 000

                        (33.67 %)

                         Gníomhaíochtaí faoi Airteagal 7(4) den Rialachán maidir le CED

                        1. Gníomhaíochtaí ullmhúcháin

                        –

                        10 000

                        2. Bainistíocht

                        –

                        80 000

                        3. Faisnéis agus poiblíocht

                        –

                        30 000

                        4. Rialú agus tuairisciú

                        –

                        30 000

                        Fo-iomlán (c):

                        An céatadán de na costais iomlána:

                        –

                        150 000

                        (3.90 %)

                        Costais iomlána (a + b + c):

                        –

                        3 847 500

                        Ranníocaíocht ó CED (60 % de na costais iomlána)

                        –

                        2 308 500

               29.Costais na ngníomhaíochtaí atá sainaithnithe sa tábla thuas mar ghníomhaíochtaí faoi Airteagal 7(1)(b) den Rialachán maidir le CED, ní mó iad ná 35 % de na costais iomlána don phacáiste comhordaithe de sheirbhísí pearsantaithe. Dheimhnigh an Ghréig go bhfuil na gníomhaíochtaí sin ag brath ar rannpháirtíocht ghníomhach na dtairbhithe ar a bhfuiltear ag díriú i ngníomhaíochtaí a bhaineann le cuardach poist nó le hoiliúint.

               30.Dheimhnigh an Ghréig nach nimeodh costais na ninfheistíochtaí le haghaidh féinfhostaíochta, gnólachtaí nuathionscanta agus táthcheangail ag fostaithe thar EUR 15 000 in aghaidh an tairbhí.

               Tréimhse incháilitheachta caiteachais

               31.An 22 Lúnasa 2018, chuir an Ghréig tús leis na seirbhísí pearsantaithe a sholáthar do na tairbhithe ar a bhfuiltear ag díriú. Dá bhrí sin, beidh an caiteachas ar na gníomhaíochtaí incháilithe le haghaidh ranníocaíocht airgeadais ó CED ón 22 Lúnasa 2018 go dtí an 22 Lúnasa 2020.

               32.An 22 Meitheamh 2018, thosaigh an Ghréig ag tabhú an chaiteachais riaracháin chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 22 Meitheamh 2018 go dtí an 22 Feabhra 2021.

               Comhlántacht maidir le gníomhaíochtaí atá á maoiniú ó chistí náisiúnta nó ó chistí an Aontais

               33.Is é an Clár Infheistíochta Poiblí Náisiúnta ó Aireacht Geilleagair agus Forbraíochta na Gréige an fhoinse réamh-mhaoinithe náisiúnta nó cómhaoinithe náisiúnta).

               34.Maidir leis na bearta a bhfuil tuairisc orthu thuas agus atá ag fáil ranníocaíocht airgeadais ó CED, dheimhnigh an Ghréig nach bhfaighidís ranníocaíochtaí airgeadais freisin ó ionstraimí airgeadais eile de chuid an Aontais.

               Nósanna imeachta maidir le dul i gcomhairle leis na tairbhithe ar a bhfuiltear ag díriú nó lena nionadaithe nó leis na comhpháirtithe sóisialta agus le húdaráis áitiúla agus réigiúnacha

               35.Thug an Ghréig le fios go ndearna ionadaithe cheardchumann iriseoirí na nuachtán laethúil san Aithin (ΕΣΗΕΑ), Comhlachas oibrithe na bhfoilseachán laethúil san Aithin (ΕΠΗΕΑ), agus an Aireacht Saothair an pacáiste comhordaithe de sheirbhísí pearsantaithe a phlé an 11 Bealtaine 2018.

               Córais bhainistíochta agus rialaithe

               36.Déantar tuairisc san iarratas ar an gcóras bainistíochta agus rialaithe lena sonraítear freagrachtaí na gcomhlachtaí lena mbaineann. Chuir an Ghréig in iúl don Choimisiún go ndéanfaí an ranníocaíocht airgeadais a bhainistiú agus a rialú mar seo a leanas:

               –gníomhóidh an NSRF
                  20
               , Stiúrthóireacht Fheidhmeannach na hAireachta Saothair, Slándála Sóisialta agus Dlúthpháirtíochta Sóisialta mar údarás bainistithe,

               –EDEL (an Coiste Iniúchóireachta Airgeadais) mar údarás iniúchóireachta, agus

               –An tSeirbhís Speisialta um Deimhniú agus Fíorú Clár Cómhaoinithe de chuid na hAireachta Geilleagair, Bonneagair, Turasóireachta agus Mara mar údarás deimhniúcháin.

               Na gealltanais a thug an Ballstát lena mbaineann

               37.Thug an Ghréig na dearbhuithe go léir a theastaíonn maidir leis na nithe seo a leanas:

               –cloífear leis na prionsabail um chóir chomhionann agus neamh-idirdhealú maidir leis an rochtain ar na gníomhaíochtaí atá beartaithe agus maidir le cur chun feidhme na ngníomhaíochtaí sin,

               –comhlíonadh na ceanglais atá leagtha síos sa dlí náisiúnta agus i ndlí an Aontais maidir le hiomarcaíochtaí comhchoiteanna,

               –na fiontair a rinne oibrithe a dhífhostú agus a lean lena ngníomhaíochtaí tar éis dóibh na daoine lena mbaineann a leagan as, tá a gcuid oibleagáidí dlíthiúla lena rialaítear na hiomarcaíochtaí comhlíonta acu agus riar siad dá gcuid oibrithe dá réir,

               –ní bhfaighidh na gníomhaíochtaí atá beartaithe tacaíocht airgeadais ó chistí eile nó ó ionstraimí airgeadais eile de chuid an Aontais agus coiscfear aon mhaoiniú dúbailte,

               –beidh na gníomhaíochtaí atá beartaithe ag teacht le gníomhaíochtaí a mhaoinítear leis na Cistí Struchtúracha,

               –cloífidh an ranníocaíocht airgeadais ó CED le rialacha nós imeachta agus rialacha ábhartha an Aontais maidir le státchabhair.

               IMPLEACHTAÍ BUISÉADACHA

               Togra buiséadach

               38.Ní sháróidh CED uasmhéid bliantúil EUR 150 milliún (praghsanna 2011) mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020
                  21
               .

               39.Tar éis dó an tiarratas a scrúdú i dtaca leis na coinníollacha a leagtar amach in Airteagal 13(1) den Rialachán maidir leis an gCiste Eorpach um Choigeartú don Domhandú, agus tar éis dó an líon tairbhithe ar a bhfuiltear ag díriú, na gníomhaíochtaí atá beartaithe agus na costais mheasta a chur san áireamh, tá sé beartaithe ag an gCoimisiún úsáid a bhaint as CED EUR 2 308 500, arb é 60 % de chostais iomlána na ngníomhaíochtaí atá beartaithe é, chun ranníocaíocht airgeadais a sholáthar don iarratas.

               40.Maidir le CED a úsáid, is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe, mar a leagtar síos i bpointe 13 den Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  22
               .

               Gníomhartha gaolmhara

               41.An tráth céanna a thíolacfaidh sé an togra seo le haghaidh cinneadh CED a úsáid, déanfaidh an Coimisiún togra a thíolacadh do Pharlaimint na hEorpa agus don Chomhairle le haghaidh EUR 2 308 500 a aistriú chuig an líne bhuiséadach iomchuí.

               42.An tráth céanna a ghlacfaidh sé an togra seo le haghaidh cinneadh maidir le CED a úsáid, glacfaidh an Coimisiún cinneadh maidir le ranníocaíocht airgeadais trí bhíthin gníomh cur chun feidhme, cinneadh a thiocfaidh i bhfeidhm ar an dáta a ghlacfaidh Parlaimint na hEorpa agus an Chomhairle an cinneadh atá beartaithe maidir le CED a úsáid.

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCiste Eorpach um Choigeartú don Domhandú a úsáid
                  iarratas ón nGréig – EGF/2018/003 EL/Attica publishing

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  23
               , agus go háirithe Airteagal 15(4) de,

               Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséadacha agus le bainistíocht fhónta airgeadais
                  24
               , agus go háirithe pointe 13 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é is aidhm don Chiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíocht i ngeall ar mhórathruithe struchtúracha ar phatrúin na trádála domhanda de thoradh an domhandaithe, nó mar gur lean an ghéarchéim dhomhanda airgeadais agus eacnamaíochta ar aghaidh, nó i ngeall ar ghéarchéim dhomhanda airgeadais agus eacnamaíochta nua, agus cabhrú le hath-imeascadh na noibrithe sin sa mhargadh saothair.

               (2)Ní rachaidh CED thar uasmhéid bliantúil EUR 150 milliún (praghsanna 2011) mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle
                  25
               .

               (3)An 22 Bealtaine 2018, rinne an Ghréig iarratas a thíolacadh ar CED a úsáid i ndáil le hiomarcaíochtaí san earnáil eacnamaíoch arna naicmiú faoi aicmiú staidrimh gníomhaíochtaí eacnamaíocha sa Chomhphobal Eorpach (‘NACE’) athbhreithniú 2 Rannán 58 (gníomhaíochtaí foilsitheoireachta) in ainmníocht chomhchoiteann na naonad críche maidir le staidreamh (‘NUTS’)
                  26
                a bhaineann le réigiún leibhéal 2 Aττική (Attica) (EL30) na Gréige. Mar fhorlíonadh ar an iarratas sin, bhí faisnéis bhreise a soláthraíodh i gcomhréir le hAirteagal 8(3) de Rialachán (AE) Uimh. 1309/2013. Comhlíontar san iarratas sin na ceanglais le haghaidh ranníocaíocht airgeadais ó CED a shocrú, mar a leagtar síos in Airteagal 13 de Rialachán (AE) Uimh. 1309/2013.

               (4)Dá bhrí sin, ba cheart úsáid a bhaint as CED chun ranníocaíocht airgeadais EUR 2 308 500 a sholáthar i leith an iarratais a chuir an Ghréig isteach.

               (5)Chun íoslaghdú a dhéanamh ar an am a thógfar chun úsáid a bhaint as CED, ba cheart feidhm a bheith ag an gcinneadh seo ón dáta a ghlacfar é,

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais don bhliain airgeadais 2018, bainfear úsáid as an gCiste Eorpach um Choigeartú don Domhandú chun méid EUR 2 308 500 a sholáthar i leithreasuithe faoi chomhair gealltanas agus i leithreasuithe íocaíochta.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh. Beidh feidhm aige ón [the date of its adoption]*.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 347, 20.12.2013, lch. 855.

                     (2)

                        De réir bhrí Airteagal 3 den Rialachán maidir le CED

                     (3)

                        Rialachán (AE) Uimh. 1046/2012 ón gCoimisiún an 8 Samhain 2012 lena gcuirtear chun feidhme Rialachán (CE) Uimh. 1059/2003 ó Pharlaimint na hEorpa agus ón gComhairle maidir le haicmiú comhchoiteann na naonad críche maidir le staidreamh (NUTS) a bhunú i dtaca le tarchur na hamshraithe le haghaidh an mhiondealaithe réigiúnaigh nua (IO L 310, 9.11.2012, lch. 34).

                     (4)

                        IO L 393, 30.12.2006, lch. 1.

                     (5)

                        I gcomhréir leis an gceathrú mír d’Airteagal 7 de Rialachán (AE) Uimh. 1309/2013.

                     (6)

                  Foinse INE/GSEE. Geilleagar agus fostaíocht Heilléanach Tuarascáil Bhliantúil 2017

                     (7)

                        Is é AMECO an bunachar sonraí maicreacnamaíoch bliantúil atá ag Ard-Stiúrthóireacht Gnóthaí Eacnamaíocha agus Airgeadais an Choimisiúin Eorpaigh.

                     (8)

                  http://ec.europa.eu/eurostat/tgm/table.do?tab=table&init=1&plugin=1&language=en&pcode=tps00203

                     (9)

                  Foinse INE/GSEE. Geilleagar agus fostaíocht Heilléanach Tuarascáil Bhliantúil 2017

                     (10)

                        Ibid

                     (11)

                        Ibid

                     (12)

                  https://www.ibhs.gr/joomla-pages/joomla-content/list-all-categories/23-news/arthrography/172-newspapers-magazines

                     (13)

                        EGF/2009/024 NL Noord Holland agus Zuid Holland publishing, COM(2010) 532
                     EGF/2014/018 GR Attica publishing, COM(2015) 040 agus an tiarratas reatha.

                     (14)

                  Tionchar na meán leictreonach ar an athrú meon atá ag teacht ar lucht léitheoireachta maidir leis an bpreas clóite. Karamanlis Michalis, An Aithin, Meán Fómhair 2016

                     (15)

                        Foinse: ELSTAT,
                  eisiúint preasa an 12 Aibreáin 2018

                     (16)

                        Foinse: OAED.
                  Cuardaitheoirí dífhostaithe a cláraíodh in OAED, Eanáir 2018

                     (17)

                        Ibid

                     (18)

                        EGF/2014/018 GR Attica publishing, COM(2015) 040

                     (19)

                        Mar gheall ar shlánú, ní réitíonn na suimeanna iomlána le chéile.

                     (20)

                        Creat Tagartha Straitéiseach Náisiúnta (NSRF)

                     (21)

                        IO L 347, 20.12.2013, lch. 884.

                     (22)

                        IO C 373, 20.12.2013, lch. 1.

                     (23)

                        IO L 347, 20.12.2013, lch. 855.

                     (24)

                        IO C 373, 20.12.2013, lch. 1.

                     (25)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).

                     (26)

                        Rialachán (AE) Uimh. 1046/2012 ón gCoimisiún an 8 Samhain 2012 lena gcuirtear chun feidhme Rialachán (CE) Uimh. 1059/2003 ó Pharlaimint na hEorpa agus ón gComhairle maidir le haicmiú comhchoiteann na naonad críche maidir le staidreamh (NUTS) a bhunú i dtaca le tarchur na hamshraithe le haghaidh an mhiondealaithe réigiúnaigh nua (IO L 310, 9.11.2012, lch. 34).


               AN COIMISIÚN EORPACH
            An Bhruiséil,22.2.2018
            COM(2018) 150 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir le leas a bhaint as Ciste Dlúthpháirtíochta an Aontais Eorpaigh chun cabhair a thabhairt don Ghréig, don Spáinn, don Fhrainc agus don Phortaingéil

               MEABHRÁN MÍNIÚCHÁIN

               1.Comhthéacs an togra

               Leis an gcinneadh seo cuimsítear suim EUR 104 166 951 as Ciste Dlúthpháirtíochta an Aontais Eorpaigh (CDAE) a chur ar fáil chun cuidiú leis an nGréig, an Fhrainc, an Phortaingéil agus an Spáinn de thoradh tubaistí a tharla sna tíortha sin le linn 2017. Tá Dréachtbhuiséad Leasaitheach Uimh. 1/2018
                  1
                ag gabháil leis an airgead sin ina moltar na leithreasuithe is gá a iontráil i mbuiséad ginearálta 2018, i bhfoirm gealltanas agus íocaíochtaí araon, tar éis an réamhíocaíocht atá íoctha cheana féin (EUR 6 520 846) a asbhaint.

               2.Faisnéis agus coinníollacha

               2.1An Ghréig – Creathanna talún in Lesbos

               An 12 Meitheamh 2017 bhuail crith talún, a shroich 6,3 ar scála Richter, oileán Lesbos i dtuaisceart na Mara Aeigéiche. Lean mórchuid iarchreathanna de a rinne damáiste do thithe príobháideacha, do ghnólachtaí agus don bhonneagar áitiúil.

               (1)Chuir an Ghréig iarratas isteach le haghaidh ranníocaíocht ón gCiste Dlúthpháirtíochta an 1 Meán Fómhair 2017 laistigh den teorainn ama atá ann, mar atá 12 seachtaine tar éis chéad tarlú an damáiste.

               (2)Tubaiste nádúrtha is ea í.

               (3)De réir mheastachán údaráis na Gréige, is é EUR 54,4 milliún méid an damáiste dhírigh iomláin a rinneadh. Cuireadh an tiarratas isteach ar bhonn na gcritéar le haghaidh ‘tubaiste nádúrtha réigiúnach’ mar a leagtar síos in Airteagal 2(3) de Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh
                  2
                (dá ngairtear “an Rialachán” anseo feasta) ina sainmhínítear ‘tubaiste nádúrtha réigiúnach’ mar aon tubaiste nádúrtha, i réigiún Stáit incháilithe atá ar leibhéal NUTS 2, faoi deara damáiste díreach sa réigiún sin is mó ná 1,5 % d’olltáirgeacht intíre (OTI) an réigiúin. An damáiste a rinneadh ar Lesbos is ionann é agus 2,14 % d’Olltáirgeacht Intíre an réigiúin i dtuaisceart na Mara Aeigéiche lena mbaineann
                  3
                atá ar leibhéal NUTS 2, rud a fhágann gur mó é ná an tairseach atá ann, mar atá 1,5 % den olltáirgeacht intíre réigiúnach mar a leagtar síos sa Rialachán.

               (4)San iarratas a rinne sí, d’iarr an Ghréig réamhíocaíocht mar a leagtar síos in Airteagal 4a den Rialachán. An 24 Deireadh Fómhair 2017 ghlac an Coimisiún Cinneadh Cur Chun Feidhme C(2017) 7203 lena ndéantar réamhíocaíocht 10 % atá cothrom le EUR 135 912 a dhámhachtain ar bhonn na ranníocaíochta airgeadais ón gCiste Dlúthpháirtíochta lena bhfuiltear ag súil agus d’íoc sé an tsuim iomlán sin leis an nGréig an 9 Samhain 2017.

               (5)San iarratas a rinne siad, chuir údaráis na Gréige síos go mionsonraithe ar an staid ina raibh an réigiún tar éis an chreatha talún agus ar na hiarrachtaí a rinneadh chun cabhrú leis an bpobal a bhí thíos leis. Thug údaráis na Gréige le fios go ndearnadh damáiste do dhá shráidbhaile dhéag de dheasca an chreatha talún. Scriosadh os cionn leath shráidbhaile Vrisa agus rinneadh áitritheoirí an tsráidbhaile – lán 850 duine díobh – a aslonnú ar feadh tamall fada i ngeall ar na hiarchreathanna láidre a lean. Measadh gur ghá 776 dteach a dheisiú agus 200 teach a atógáil. Ina cheann sin, níor athosclaíodh a raibh de scoileanna sa limistéar a buaileadh. Thug an cruinneachán a bhí ar shéipéal San Panteleimonas in Plomari uaidh. B’éigean an príomhbhóthar idir Mytilini agus Plomari, mar a bhfuil Agios Isidoros, agus an bóthar go Melinta, a dhúnadh de dheasca sciorrthaí talún. Rinneadh damáiste nach beag do láithreáin stairiúla, lena náirítear Músaem Staire an Dúlra de chuid Ollscoil Náisiúnta agus Chapódaistriach na hAithne i Vrisa. Rinneadh miondamáiste do bhaile Chíos agus do shráidbhaile Kampos.

               (6)De réir mheastacháin údaráis na Gréige, is é EUR 12,7 milliún costas na noibríochtaí éigeandála agus aisghabhála is incháilithe faoi Airteagal 3(2) den Rialachán.

               (7)Dhearbhaigh na húdaráis sin nach bhfuil aon chumhdach árachais le fáil ar na costais incháilithe.

               (8)An réigiún a buaileadh, is cuid de na ‘réigiúin trasdula’ faoi Chistí Struchtúracha agus Infheistíochta na hEorpa (2014–2020) é. San iarratas a rinne siad, níor chuir údaráis na Gréige in iúl don Choimisiún go raibh sé de rún acu an cistiú a ath-leithdháileadh ó Chistí Struchtúracha agus Infheistíochta na hEorpa ar na bearta aisghabhála.

               (9)Níor ghníomhachtaigh an Ghréig an Sásra Aontais um Chosaint Shibhialta.

               (10)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               (11)I ngeall ar na mórchreathanna talún a bhuail an Ghréig idir 1978 agus 1981, shocraigh rialtas na Gréige creat a chruthú d’fhonn baol tubaistí nádúrtha a chosc agus a bhainistiú a mbeadh sé d’aidhm aige cur le teacht aniar na bpobal áitiúil trí chreat chun beartais a chur chun feidhme a bheadh dírithe ar bhaol aitheanta a laghdú, chun iarmhairtí creathanna talún a bhainistiú agus chun críche nósanna imeachta/gníomhaíocht maidir le baol nua a chosc. Tá córas cosanta sibhialta frithsheismeach na Gréige bunaithe ar bheartais atá dírithe den chuid is mó ar leochaileacht a laghdú, trí bhaol (agus damáiste) a chosc agus a mhaolú agus trí dhul i ngleic le cásanna éigeandála agus le hiarmhairtí tubaistí.

               2.2An Fhrainc – Hairicíní Irma agus Maria in Saint Martin agus i nGuadalúip

               An 5 agus 6 Meán Fómhair 2017, ghluais hairicín chatagóir 5, ar baisteadh Irma mar ainm air, léi siar ó thuaidh trí Mhuir Chairib, ar hairicín é nach bhfacthas a leithéid cheana maidir le foréigean. Básaíodh nó gortaíodh lear mór daoine dá dheasca agus d’fhág sé léirscrios ina dhiaidh. Nuair a ghabh béal hairicín Irma trasna oileán Saint Martin/Sint Maarteen bhí meánluas 290-295 km/h faoi agus scrios sé breis agus 90 % den oileán féin. Coicís ina dhiaidh sin féin, an 18 agus 19 Meán Fómhair, ghabh hairicín Maria, hairicín chatagóir 5 eile, ar tháinig ann dó i ngeall ar na dálaí céanna meitéareolaíochta agus aeráide a thuismigh Irma, ghabh sé trasna Mhuir Chairib, agus, ar an dóigh chéanna, rinne mórdhamáiste ar Saint Martin/Sint Maarten, Guadalúip agus codanna de Martinique.

               (1)Chuir an Fhrainc iarratas isteach le haghaidh ranníocaíocht airgeadais ón gCiste Dlúthpháirtíochta an 27 Samhain 2017 laistigh den teorainn ama atá ann, mar atá 12 seachtaine tar éis thráth taifeadta an chéad damáiste a rinneadh.

               (2)Tubaiste nádúrtha is ea í.

               (3)De réir mheastachán údaráis na Fraince, is é EUR 1 956,2 milliún méid an damáiste dhírigh iomláin a rinneadh de dheasca na tubaiste. Cuireadh an tiarratas isteach ar bhonn na gcritéar le haghaidh ‘tubaiste nádúrtha réigiúnach’ mar a leagtar síos in Airteagal 2(3) den Rialachán. Baineann iarratas na Fraince le haon réigiún amháin ar leibhéal NUTS 2 a chuimsíonn Saint Martin agus Guadalúip. Ós rud é go bhfuil stádas mar réigiún forimeallach ag an réigiún seo de réir bhrí Airteagal 349 den Chonradh ar Fheidhmiú an Aontais Eorpaigh, tá feidhm ag tairseach damáiste níos lú (1 % den OTI réigiúnach) maidir leis. I dtaca leis an damáiste díreach a tuairiscíodh, tá sé cothrom le 21,9 % d’OTI an réigiúin
                  4
                agus is mó i bhfad é ná an tairseach 1 % is infheidhme maidir le réigiúin fhorimeallacha mar a leagtar sin síos sa Rialachán.

               (4)San iarratas a rinne sí, d’iarr an Fhrainc réamhíocaíocht mar a leagtar síos in Airteagal 4a den Rialachán. An 12 Nollaig 2017 ghlac an Coimisiún Cinneadh Cur Chun Feidhme C(2017) 8726 lena ndéantar réamhíocaíocht 10 % atá cothrom le EUR 4 890 603 a dhámhachtain ar bhonn na ranníocaíochta airgeadais ón gCiste Dlúthpháirtíochta lena bhfuiltear ag súil. Íocadh an réamhíocaíocht leis an bhFrainc in dhá thráthchuid, mar atá i mí na Nollag 2017 (EUR 2 369 757) agus i mí Eanáir 2018 (EUR 2 520 846).

               (5)San iarratas a chuir siad isteach, chuir údaráis na Fraince síos go mionsonraithe ar mhéid an scriosta a rinne an dá hairicín. An fórsa gaoithe a bhí faoi hairicín Irma, ní fhacthas a leithéid riamh roimhe sin óir ba hairicín chatagóir 5 é a thug meánghaotha breis agus 275 km/h leis in imeacht breis agus 3 lá. Faoi bhun coicís ina dhiaidh sin, bhuail hairicín eile (hairicín ‘Maria’) Muir Chairib athuair, agus rinne sé damáiste inti, i nGuadalúip den chuid ba mhó. Tuairiscíodh go bhfuair 35 duine ar a laghad bás dá dheasca i Muir Chairib. Nuair ba mheasa a bhí an ghéarchéim, rinneadh 3 000 comhraiceoir dóiteáin, oibrí tarrthála, dochtúir, póilín agus saighdiúir a imlonnú chuig na háiteanna a buaileadh d’fhonn páirt a ghlacadh sna hiarrachtaí faoisimh agus cabhair agus cosaint a thabhairt don phobal. Rinneadh 226 tona bia agus 735 000 lítear uisce a dháileadh ar an bpobal. Cuireadh modúil tithíochta ar bun d’fhonn dálaí tithíochta inghlactha a áirithiú. Ar oileán Saint Martin rinne séideáin ghaoithe damáiste do 90 % d’fhoirgnimh an oileáin: scriosadh 25 % díobh sin go hiomlán agus i gcás 40 % eile díobh beidh obair struchtúrach de dhíth orthu. Tá geilleagar an oileáin ag brath den chuid is mó ar an turasóireacht. I ngeall ar an hairicín, táthar ag súil le dífhostaíocht fhadtéarmach in earnáil na turasóireachta agus tá méadú as cuimse ag teacht ar rátaí na dífhostaíochta foriomláine. I nGuadalúip tar éis do hairicín Maria a shlí a dhéanamh tríd an oileán i rith oíche an 18 Meán Fómhair 2017 go dtí an mhaidin dár gcionn, cuireadh fios ar na seirbhísí stáit uile chun na bóithre a ghlanadh, chun tarrtháil a thabhairt ar an bpobal agus chun cuidiú leo gnáthdhálaí maireachtála a chur i bhfeidhm athuair. Ar feadh roinnt laethanta bhí 60 000 teaghlach nó mar sin gan soláthar leictreachais agus gearradh an tuisce ar an bpobal in go leor áiteanna. Rinneadh go leor plandálacha bananaí a adhmhilleadh, ar ceann de mhórfhoinsí ioncaim Ghuadalúip iad, agus beidh dhá bhliain ann sula mbeidh siad ar lánacmhainn táirgthe athuair.

               (6)De réir mheastacháin údaráis na Fraince, is é EUR 191,4 milliún costas na noibríochtaí éigeandála agus aisghabhála is incháilithe faoi Airteagal 3(2) den Rialachán.

               (7)Dhearbhaigh na húdaráis sin nach bhfuil aon chumhdach árachais le fáil ar na costais incháilithe.

               (8)Na réigiúin fhorimeallacha a buaileadh, is cuid de na “réigiúin bheagfhorbartha” faoi Chistí Struchtúracha agus Infheistíochta na hEorpa (2014–2020) iad. Chuir údaráis na Fraince in iúl don Choimisiún go raibh sé de rún acu an cistiú a ath-leithdháileadh ó Chistí Struchtúracha agus Infheistíochta na hEorpa ar na bearta aisghabhála.

               (9)Arna iarraidh sin don Fhrainc rinneadh an Sásra Aontais um Chosaint Shibhialta a ghníomhachtú. Ar a bharr sin, chuir an Coimisiún suim EUR 2,4 milliún ar fáil chun cúnamh daonnúil a thabhairt láithreach bonn d’oileáin an réigiúin ar bhuail hairicín Irma iad. Ina theannta sin, baineadh leas as uirlis léarscáilithe satailíte Copernicus chun cuidiú leis na hiarrachtaí faoisimh.

               (10)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               2.3An Phortaingéil – Dóiteáin foraoise i réigiún Centro

               Idir mí an Mheithimh agus mí Dheireadh Fómhair 2017, bhuail ráigeanna éagsúla de mhórdhóiteáin foraoise an Phortaingéil i ngeall ar na teochtaí arda, na gaotha láidre agus an bhogthaise fhíoríseal a bhí i réim. Is iad réigiúin Láir agus Thuaidh na Portaingéile ba mhó a bhí thíos leis na dóiteáin sin agus ba mhillteach an scrios a rinne siad ar bhonneagar riachtanach poiblí, foirgnimh phoiblí, tithe príobháideacha agus gnólachtaí mar aon le talamh talmhaíochta agus foraoiseachta.

               (1)Thosaigh an chéad ráig de dhóiteáin i réigiún Centro an 17 Meitheamh 2017. Go luath ina dhiaidh sin, an 17 Iúil 2017, is é sin tamall fada roimh an teorainn ama a leagadh síos, mar atá 12 seachtaine, chuir an Phortaingéil isteach an tiarratas tosaigh dá cuid le haghaidh ranníocaíocht ón gCiste Dlúthpháirtíochta. Bhuail tinte dóiteacha an Phortaingéil athuair, áfach, idir mí Iúil agus mí Dheireadh Fómhair. Chun ar tharla lena linn sin a chur san áireamh, chuir an Phortaingéil leagan cothrom le dáta dá hiarratas isteach an 13 Deireadh Fómhair 2017 agus arís an 14 Nollaig 2017, lena náirítear meastachán athbhreithnithe ar mhéid carntha an damáiste a rinne na dóiteáin idir mí an Mheithimh agus mí Dheireadh Fómhair 2017.

               (2)Tubaiste nádúrtha is ea í.

               (3)De réir na meastachán a rinne údaráis na Portaingéile ina niarratas deiridh, is é EUR 1 458.0 milliún méid an damáiste dhírigh iomláin a rinne na dóiteáin idir mí an Mheithimh agus mí Dheireadh Fómhair. Cuireadh an tiarratas isteach mar ‘mhórthubaiste nádúrtha’ faoi Airteagal 2(2) den Rialachán. Is ionann an méid sin agus 0,832 % d’ollioncam náisiúnta na Portaingéile agus is mó sin ná an tairseach mórthubaistí nach mór a shárú chun go gcuirfí ranníocaíocht ón gCiste Dlúthpháirtíochta ar fáil, mar atá EUR 1 051,6 milliún in 2017 (.i. 0,6 % d’ollioncam náisiúnta na Portaingéile). Dá bhrí sin, cáilíonn an tubaiste mar ‘mhórthubaiste nádúrtha’ agus tagann sé mar sin faoi raon feidhme an Rialacháin seo.

               (4)San iarratas a rinne sí, d’iarr an Phortaingéil réamhíocaíocht mar a leagtar síos in Airteagal 4a den Rialachán. An 9 Samhain 2017 ghlac an Coimisiún Cinneadh Cur Chun Feidhme C(2017) 7517 lena ndéantar réamhíocaíocht EUR 1 494 331 a dhámhachtain. Bhí an méid sin bunaithe ar an meastachán tosaigh ar dhamáiste a rinneadh i mí Iúil 2017 agus b’ionann sin agus 10 % den ranníocaíocht airgeadais ón gCiste Dlúthpháirtíochta lena rabhthas ag súil an uair sin. Íocadh an réamhíocaíocht ina hiomláine leis an bPortaingéil an 29 Samhain 2017.

               (5)San iarratas a rinne siad, chuir údaráis na Portaingéile síos go mionsonraithe ar na hiarrachtaí a rinneadh chun na dóiteáin a chomhrac chomh maith le héifeachtaí agus iarmhairtí na tubaiste. Is iad réigiúin láir agus thuaidh na Portaingéile ba mhó a buaileadh i rith na tréimhse idir an 17 Meitheamh agus an 17 Deireadh Fómhair 2017. An dóiteán a bhuail Pedrógão Grande i mí an Mheithimh, ba í ba thrúig bháis do 64 dhuine. Ar an iomlán, básaíodh céad éigin duine de dheasca na ndóiteáin agus gortaíodh a lán eile. Bhí tionchar diúltach nach beag acu ar an ngnáthshaol agus ar an maoin phríobháideach. An limistéar ollmhór a dódh le linn na ndóiteán agus ar cuireadh síos air san iarratas, rinneadh é a mhapáil sa Chóras Faisnéise Eorpach um Dhóiteáin Foraoise (EFFIS). De réir EFFIS, is é 491 094 heictéar achar an limistéir dhóite a buaileadh go dona, agus is talamh talmhaíochta 89 419 heictéar de sin agus is talamh foraoise agus coillearnach 401 675 heictéar eile de.

               (6)De réir mheastacháin údaráis na Portaingéile, is é EUR 211,0 milliún costas na noibríochtaí éigeandála agus aisghabhála is incháilithe faoi Airteagal 3(2) den Rialachán.

               (7)Dhearbhaigh na húdaráis sin nach bhfuil aon chumhdach árachais le fáil ar na costais incháilithe.

               (8)Na réigiúin fhorimeallacha a buaileadh, is “réigiúin bheagfhorbartha” iad faoi Chistí Struchtúracha agus Infheistíochta na hEorpa (2014–2020). Chuir údaráis na Portaingéile in iúl don Choimisiún go raibh sé de rún acu an cistiú a ath-leithdháileadh ó Chistí Struchtúracha agus Infheistíochta na hEorpa ar na bearta aisghabhála.

               (9)Arna iarraidh sin don Phortaingéil rinneadh an Sásra Aontais um Chosaint Shibhialta a ghníomhachtú chun cuidiú léi na dóiteáin a chomhrac.

               (10)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               (11)Tugtar forbhreathnú san iarratas a rinne údaráis na Portaingéile ar na bearta coisctheacha atá i bhfeidhm. Cuir i gcás, Rún Uimh.°56/2015 ó Chomhairle na nAirí a foilsíodh in Uimh. 147 d’Iris Oifigiúil Phoblacht na Portaingéile an 30 Iúil 2015, lena bhformheastar an Creat Straitéiseach um Beartas Aeráide, an Clár Náisiúnta um an Athrú Aeráide agus an Straitéis Náisiúnta um Oiriúnú don Athrú Aeráide, ar doiciméid straitéiseacha iad atá i gcomhréir le reachtaíocht an Aontais Eorpaigh maidir leis an mbaol a bhaineann le tubaistí doiteán foraoise a chosc agus a bhainistiú.

               2.4An Spáinn – Dóiteáin foraoise sa Ghailís

               Tharla falscaithe móra sa Ghailís in iarthuaisceart na Spáinne i rith na tréimhse idir an 10 agus an 17 Deireadh Fómhair 2017. Ba iad na dálaí meitéareolaíochta céanna a bhí i réim sa Phortaingéil, mar atá teochtaí arda, gaotha láidre agus bogthaise fhíoríseal, ba iad sin ba chionsiocair leis na falscaithe a thosú sa Spáinn. Ba mhór an scrios a rinneadh ar an mbonneagar poiblí riachtanach, tithe príobháideacha, gnólachtaí agus talamh foraoiseachta de dheasca na bhfalscaithe sin.

               (1)Chuir an Spáinn iarratas isteach le haghaidh ranníocaíocht ón gCiste Dlúthpháirtíochta an 22 Nollaig 2017 laistigh den teorainn ama atá ann, mar atá 12 seachtaine tar éis thráth taifeadta an chéad damáiste a rinneadh an 10 Deireadh Fómhair 2017.

               (2)Tubaiste nádúrtha is ea í.

               (3)De réir mheastachán údaráis na Spáinne, is é EUR 129,1 milliún méid an damáiste dhírigh iomláin a rinneadh de dheasca na tubaiste. Tá an méid sin go mór faoi bhun na tairsí mórthubaistí is infheidhme maidir leis an Spáinn in 2017, mar atá EUR 3 378,5 milliún (i.e. EUR 3 bhilliún i bpraghsanna 2011). Rud eile, tá sé faoi bhun na tairsí le haghaidh tubaistí réigiúnacha, mar a thugtar orthu, mar atá 1,5 % den olltáirgeacht intíre réigiúnach, is é sin EUR 808 milliún i gcás na Gailíse. Dá bhrí sin, ní cháilíonn an tubaiste mar ‘mhórthubaiste nádúrtha’ ná mar ‘thubaiste nádúrtha réigiúnach’ faoi théarmaí an Rialacháin seo. Ar a shon sin, bhí na dálaí meitéareolaíochta céanna i réim sa Spáinn ba chionsiocair leis an mórthubaiste sa Phortaingéil. Dá bhrí sin, chuir údaráis na Spáinne a niarratas isteach faoin bhforáil maidir le ‘tír chomharsanachta’, mar a thugtar uirthi, a leagtar síos in Airteagal 2(4) den Rialachán trína bhféadfaidh an tír incháilithe atá thíos leis an tubaiste chéanna sin a cáilíodh mar mhórthubaiste i dtír chomharsanachta incháilithe, trína bhféadfaidh sí sin tairbhiú freisin de chúnamh ón gCiste Dlúthpháirtíochta.

               (4)San iarratas ó údaráis na Spáinne d’iarr siad réamhíocaíocht. I ngeall ar an leibhéal íseal damáiste a rinneadh agus méid ionchais an chúnaimh, níor ceapadh aon údar a bheith le réamhíocaíocht a dhéanamh.

               (5)Chuir údaráis na Spáinne cur síos mionsonraithe ar éifeacht na tubaiste ar fáil. Maíodh gur dódh 49 171 ha de thalamh foraoiseachta agus talamh faoi roschrainn, lena náirítear láithreáin Natura 2000. Maidir leis na seirbhísí tarrthála cuireadh fios ar bhreis agus 300 ball foirne agus 112 ghluaisteán. Tugadh 487 noibrí dheonacha i láthair chun cuidiú a thabhairt na dóiteáin a mhúchadh. Is é 96 730 duine líon an phobail a bhí thíos leis na dóiteáin. Cailleadh ceathrar dá ndeasca. Ar an iomlán, as na 315 Bhardasacht atá sa Ghailís buaileadh 115 cinn díobh sin. Ó thaobh an gheilleagair, ba í earnáil na foraoiseachta ba mhó a bhí thíos leis óir meastar go ndearnadh damáiste breis agus EUR 93,4 milliún di sin amháin. D’éirigh leis an Spáinn freastal a dhéanamh gan mhoill ar na riachtanais ba phráinní a bhí ag an gcuid sin den phobal a bhí thíos leis na dóiteáin, amhail tacaíocht shóisialta, cóiríocht shealadach agus oibríochtaí éigeandála agus aisghabhála bonneagair riachtanacha a chur ar fáil.

               (6)De réir mheastacháin údaráis na Spáinne, is é EUR 18,7 milliún costas na noibríochtaí éigeandála agus aisghabhála is incháilithe faoi Airteagal 3(2) den Rialachán.

               (7)Dhearbhaigh na húdaráis sin nach bhfuil aon chumhdach árachais le fáil ar na costais incháilithe.

               (8)An réigiún a buaileadh, mar atá an Ghailís, is “réigiún níos forbartha” é faoi Chistí Struchtúracha agus Infheistíochta na hEorpa (2014–2020). San iarratas a rinne siad, níor chuir údaráis na Spáinne in iúl don Choimisiún go raibh sé de rún acu an cistiú a ath-leithdháileadh ó Chistí Struchtúracha agus Infheistíochta na hEorpa ar na bearta aisghabhála.

               (9)Níor iarr an Spáinn an Sásra Aontais um Chosaint Shibhialta a ghníomhachtú.

               (10)I dtaca le cur chun feidhme reachtaíocht an Aontais maidir le baol tubaiste a chosc agus a bhainistiú, níl aon nós imeachta um shárú ar siúl faoi láthair.

               (11)San iarratas a rinne an Spáinn tagraítear do Chinneadh Uimh. 1313/2013/AE ó Pharlaimint na hEorpa agus ón gComhairle an 17 Nollaig 2013 maidir le Sásra Aontais um Chosaint Shibhialta. Déantar foráil i bplean éigeandála críochach na Gailíse (PLATERGA) maidir le sraith rialacha agus nósanna imeachta le haghaidh riaracháin phoiblí faoinar féidir leo gníomhaíocht agus bearta coisctheacha a dhéanamh chun dul i ngleic le haon éigeandáil a tharlaíonn sa Ghailís. Ar a bharr sin, tá plean speisialta cosanta sibhialta in aghaidh éigeandálaí dóiteán foraoise darb ainm PEIFOGA i bhfeidhm cheana agus tugadh an plean sin cothrom le dáta in 2015.

               2.5Conclúid

               Ar na cúiseanna atá leagtha amach thuas, comhlíonann na tubaistí dá dtagraítear sna hiarratais a chuir an Ghréig, an Fhrainc, an Phortaingéil agus an Spáinn isteach, comhlíonann siad na coinníollacha a leagtar amach sa Rialachán maidir le leas a bhaint as an gCiste Dlúthpháirtíochta.

               3.Maoiniú ó leithdháiltí CDAE 2018

               Rialachán (AE, EURATOM) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014–2020
                  5
                (dá ngairtear “Rialachán CAI” feasta), agus go háirithe Airteagal 10 de lena gceadaítear leas a bhaint as an gCiste Dlúthpháirtíochta, faoi bhun na huasteorann bliantúla EUR 500 000 000 (praghsanna 2011). I bpointe 11 de Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, maidir le comhar i dtaca le hábhair bhuiséadacha agus maidir le bainistiú fónta airgeadais
                  6
                (IIA) leagtar síos na módúlachtaí faoinar féidir leas a bhaint as an gCiste Dlúthpháirtíochta.

               Ó ba í an dlúthpháirtíocht ab údar príomha leis an gCiste Dlúthpháirtíochta a chur ar bun, tá an Coimisiún den tuairim gur cheart an chabhair sin a bheith forchéimnitheach. Is éard a thagann de sin, de réir an chleachtais go nuige seo, gur cheart go bhfágfadh cion an damáiste is mó ná an “tairseach mórthubaistí nádúrtha” ar le haghaidh leas a bhaint as an gCiste Dlúthpháirtíochta í (i.e. 0,6 % den ollioncam náisiúnta nó EUR 3 bhilliún i bpraghsanna 2011, cibé acu is ísle), go bhfágfadh an cion sin níos mó déine cabhrach á cur ar fáil ná mar a d’fhágfadh cion an damáiste suas go dtí an tairseach. Is é 2,5 % den damáiste díreach iomlán faoi bhun na tairsí an ráta ab infheidhme san am atá caite maidir le leithdháiltí do mhórthubaistí a shainiú agus 6 % i gcás na coda den damáiste os cionn na tairsí. I gcás tubaistí réigiúnacha agus tubaistí is inghlactha faoin bhforáil maidir le “tír chomharsanachta” is é 2,5 % an ráta.

               Ní fhéadfaidh an ranníocaíocht a bheith níos mó ná costas measta iomlán na noibríochtaí incháilithe. Leagadh amach i dTuarascáil Bhliantúil 2002–2003 maidir leis an gCiste Dlúthpháirtíochta an mhodheolaíocht chun an chabhair a ríomh agus ghlac an Chomhairle agus Parlaimint na hEorpa í.

               Ar bhonn na niarratas a rinne an Ghréig, an Fhrainc, an Phortaingéil agus an Spáinn, is mar seo a leanas atá ríomh na ranníocaíochta airgeadais ón gCiste Dlúthpháirtíochta, bunaithe ar an meastachán ar iomlán an damáiste dhírigh iomláin a rinneadh:

                        Ballstáit

                        An tubaiste a cháiliú

                        Damáiste díreach iomlán

                        (milliún EUR)

                        Tairseach mórthubaistí

                        (milliún EUR)

                        2,5 % den damáiste díreach suas go dtí an tairseach

                        (EUR)

                        6 % den damáiste díreach os cionn na tairsí

                        (EUR)

                        Méid iomlán na cabhrach atá beartaithe

                        (EUR)

                        Réamhíocaíochtaí íoctha

                        (EUR)

                        AN GHRÉIG

                        Réigiúnach

                        (Airt. 2(3))

                        54,365

                        1 057,800

                        1 359 119

                        -

                        1 359 119:

                        135 912

                        AN FHRAINC

                        Réigiúnach

                        (Airt. 2(3))

                        1 956,241

                        3 378,487

                        48 906 025

                        -

                        48 906 025:

                        4 890 603:

                        AN PHORTAINGÉIL

                        Mórthubaiste

                        (Airt. 2(2))

                        1 457,966

                        1 051,566

                        26 289 150

                        24 383 982

                        50 673 132:

                        1 494 331:

                        AN SPÁINN

                        Réigiúnach

                        (Airt. 2(4))

                        129,147

                        3 378,487

                        3 228 675

                        -

                        3 228 675:

                        IOMLÁN

                        104 166 951

                        6 520 846:

               I gcomhréir le hAirteagal 10(1) de Rialachán CAI, ba é EUR 421 142 057 méid iomlán na cabhrach a bhí ar fáil lena úsáid le haghaidh an Chiste Dlúthpháirtíochta ag tús 2018, mar atá suim an leithdháilte atá fágtha le haghaidh 2018, is é sin EUR 280 371 754 (i.e. EUR 574 342 834 lúide EUR 293 971 080 a cuireadh ar fáil cheana in 2017
                  7
               ), móide a raibh fágtha den leithdháileadh le haghaidh 2017, is é sin EUR 140 770 303 nár caitheadh an bhliain sin agus a tugadh anonn go 2018.

               Is é EUR 277 556 348 méid na cabhrach a fhéadfar a chur ar fáil ag an tráth seo den bhliain (2018). Tá sin cothrom leis an méid iomlán a bhí ar fáil ag tús 2018 lena úsáid le haghaidh an Chiste Dlúthpháirtíochta (EUR 421 142 057), lúide EUR 143 585 709, an méid a coinníodh chun an oibleagáid a chomhlíonadh maidir le 25 % de leithdháileadh bliantúil 2018 a choinneáil i leataobh go dtí an 1 Deireadh Fómhair 2018, mar a leagtar síos in Airteagal 10(1) de Rialachán CAI.

                        Tábla achomair de mhaoiniú CDAE

                        Méid

                        EUR

                        Leithdháileadh 2017 a tugadh anonn go 2018

                        140 770 303

                        Leithdháileadh 2018

                        574 342 834

                        Leithdháileadh 2018 a rinneadh a thúsualú in 2017 i gcomhréir le hAirteagal 10(2) de Rialachán CAI

                        -293 971 080

                        ----------------

                        Méid iomlán a bhí ar fáil ag tús 2018

                        421 142 057

                        Lúide ar cuireadh ar fáil cheana in 2018

                        -

                        Lúide 25 % de leithdháileadh 2018 a coinníodh

                        -143 585 709

                        ----------------

                        Uasmhéid atá ar fáil faoi láthair (leithdháiltí 2017+2018)

                        277 556 348

                        Méid iomlán na cabhrach a moladh le haghaidh na Gréige, na Fraince, na Portaingéile agus na Spáinne

                        104 166 951

                        Méideanna atá ar fáil go dtí an 1 Deireadh Fómhair 2018

                        173 389 387

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir le leas a bhaint as Ciste Dlúthpháirtíochta an Aontais Eorpaigh chun cabhair a thabhairt don Ghréig, don Spáinn, don Fhrainc agus don Phortaingéil

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh
                  8
               , agus go háirithe Airteagal 4(3) de,

               Ag féachaint do Chomhaontú Idirinstitiúideach idir Parlaimint na hEorpa, an Chomhairle agus an Coimisiún an 2 Nollaig 2013 maidir le smacht buiséadach, maidir le comhar i dtaca le hábhair bhuiséadacha agus maidir le bainistiú fónta airgeadais
                  9
               , agus go háirithe pointe 11 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é an aidhm atá le Chiste Dlúthpháirtíochta an Aontais Eorpaigh (‘an Ciste’) a chur ar a chumas don Aontas freagairt ar dhóigh mhear, éifeachtúil agus sholúbtha d’éigeandálaí d’fhonn dlúthpháirtíocht a léiriú le pobail na réigiún a mbainfidh tubaistí nádúrtha dóibh.

               (2)Ní sháróidh méid an Chiste méid iomlán bliantúil EUR 500 000 000 (praghsanna 2011), mar a leagtar síos in Airteagal 10 de Rialachán ón gComhairle (AE, Euratom) Uimh. 1311/2013
                  10
               .

               (3)An 1 Meán Fómhair 2017, chuir an Ghréig iarratas isteach chun leas a bhaint as an gCiste i ngeall ar an gcrith talún a bhuail oileán Lesbos i dtuaisceart na Mara Aeigéiche an 12 Meitheamh 2017.

               (4)An 22 Nollaig 2017, chuir an Spáinn iarratas isteach chun leas a bhaint as an gCiste i ngeall ar na falscaithe a tharla sa Ghailís in iarthuaisceart na Spáinne i rith na tréimhse idir an 10 agus an 17 Deireadh Fómhair 2017.

               (5)An 27 Samhain 2017, chuir an Fhrainc iarratas isteach chun leas a bhaint as an gCiste i ngeall ar hairicín Irma a ghabh trasna oileán Saint Martin an 5 agus an 6 Meán Fomhair 2017 agus hairicín Maria a bhuail Guadalúip an 18 agus an 19 Meán Fómhair 2017.

               (6)An 17 Iúil 2017, chuir an Phortaingéil a hiarratas tosaigh isteach chun ranníocaíocht ón gCiste a fháil i ngeall ar na tinte dóiteacha a tharla ann an 17 Meitheamh 2017. I ngeall ar na dóiteáin bhreise a bhuail an Phortaingéil le linn na tréimhse idir mí an Mheithimh agus mí Dheireadh Fómhair 2017, chuir an Phortaingéil leagan cothrom le dáta dá hiarratas isteach an 13 Deireadh Fómhair 2017 agus arís an 14 Nollaig 2017, lena náirítear meastachán athbhreithnithe ar mhéid carnach an damáiste a rinne na dóiteáin idir mí an Mheithimh agus mí Dheireadh Fómhair 2017.

               (7)I dtaca leis na hiarratais a chuir an Ghréig, an Spáinn, an Fhrainc agus an Phortaingéil isteach, comhlíonann siad na coinníollacha maidir le ranníocaíocht airgeadais ón gCiste a chur ar fáil, mar a leagtar síos in Airteagal 4 de Rialachán (CE). Uimh. 2012/2002.

               (8)Ba cheart, dá bhrí sin, leas a bhaint as an gCiste chun ranníocaíocht airgeadais a dhéanamh leis an nGréig, an Fhrainc, an Phortaingéil agus an Spáinn.

               (9)Chun an tam is gá chun leas a bhaint as an gCiste a íoslaghdú ba cheart feidhm a bheith ag an gCinneadh seo ó dháta a ghlactha,

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais Eorpaigh don bhliain airgeadais 2018, bainfear leas as Ciste Dlúthpháirtíochta an Aontais Eorpaigh chun na méideanna seo a leanas a chur ar fáil: EUR 1 359 119 don Ghréig, EU 3 228 675 don Spáinn, EUR 48 906 025 don Fhrainc agus EUR 50 673 132 don Phortaingéil, i leithreasuithe faoi chomhair oibleagáidí agus leithreasuithe íocaíochta.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

               Beidh feidhm aige ó … [dáta a ghlactha]
                  11**.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                     (1)

                        COM(2018) 155, 22.2.2018.

                     (2)

                        IO L 311, 14.11.2002, lch. 3.

                     (3)

                        EL41 = Bunaithe ar shonraí ó 2014, is é EUR 2 545 milliún an OTI réigiúnach le haghaidh Voreio Aigaio/Thuaisceart na Mara Aeigéiche.

                     (4)

                        EUR 8 928 milliún atá i gceist léi ar bhonn sonraí ó 2014.

                     (5)

                        IO L 347, 20.12.2013, lch. 884.

                     (6)

                        IO C 373, 20.12.2013, lch. 1.

                     (7)

                        Cinneadh (AE) 2017/1599 ó Pharlaimint na hEorpa agus ón gComhairle an 13 Meán Fómhair 2017 maidir le leas a bhaint as Ciste Dlúthpháirtíochta an Aontais Eorpaigh chun cabhair a thabhairt don Iodáil.

                     (8)

                        IO L 311, 14.11.2002, lch. 3.

                     (9)

                        IO C 373, 20.12.2013, lch. 1.

                     (10)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014–2020 (IO L 347, 20.12.2013, lch. 884).

                     (11)
                  ** Cuirfidh an Pharlaimint an dáta isteach sula bhfoilseofar é san Iris Oifigiúil.